Publication: Magyar Közlöny
Issue: MK-2009-192 (Year: 2009, Number: 192)
Era: 2004-2010
Section: feladat- és hatáskörérõl szóló 164/2006. (VII. 28.) Korm. rendelet 1. § h) pontjában foglalt feladatkörömben eljárva, a 26. § (1) és
Paragraph Index: 2435

(4) Ha a zálogkötelezett a (2) bekezdés a) pontja szerinti kérelmet határidõn belül nem terjeszt elõ, vagy bejelenti, hogy e jogával nem él, a közjegyzõ a zálogjogot a ranghely fenntartása nélkül, ellenkezõ esetben pedig a ranghely fenntartásával törli. A ranghely fenntartására irányuló nyilatkozatot a felhasználóként nem regisztrált zálogkötelezett az eljáró közjegyzõnél az 1. melléklet „E” jelû lapja adattartalmával rendelkezõ nyomtatvány helyett – ezzel azonos adattartalommal – papír alapon is megteheti. Ebben az esetben a közjegyzõ legkésõbb azon a napon határoz, amely idõpontban megállapíthatóvá vált, hogy a (2) bekezdés szerinti nyilatkozat papír alapú megtételére megszabott határidõ is lejárt.

Source: https://magyarkozlony.hu/hivatalos-lapok/68528bff0683ec3ff3628912a10f351889a4d187/dokumentumok/c16002fba1eca45054730af4d23ec7da0b94e575/letoltes